14 ‘gevaarlikes’ ontsnap uit aanhouding in ModimolleArgieffoto ŉ Grootskaalse soektog is van stapel gestuur nadat 14 verhoorafwagtendes Dinsdagmiddag uit die aanhoudingselle by die Modimolle (Nylstroom)-polisiestasie in Limpopo ontsnap het. Kol. Ronel Otto, provinsiale polisiewoordvoerder, het aan Maroela Media gesê die verhoorafwagtendes is tydelik in die oefengebied van die buiteselle aangehou en hulle het ontsnap deur ŉ opening te saag in die versterkte maasdraad wat die selle bedek. “Die omstandighede rondom die ontsnapping word ondersoek, asook hoe die saag in die aangehoudenes se besit gekom het,” het Otto gesê. Die verdagtes wat ontsnap het is Forgive Ngube, Given Magashane, Dennis Hove, Philemon Moyo, Peter Habyane, Alfred Mokanyane, Philip Lasha, Collen Muleya, Ronald Lubombo, Andrew Shikakule, Piet Maarbeen Matsobane, Steven Motsobane, Andries Semayka en Tshepo Lelang. Volgens Otto word die ontsnaptes as gevaarlik beskou en van hulle staan tereg op aanklagte van gewapende roof, huisroof, huisbraak en verkragting. Otto doen ŉ beroep op die publiek om versigtig te wees en dadelik die polisie te bel as hulle verdagte persone gewaar. Die verdagtes se name en waarmee hulle verbind word.